gl gl gl en gl gl ja en ca gl en gl en ru en gl gl gl gl gl gl en gl it gl gl gl it gl pt gl gl gl gl gl vi gl gl gl gl gl gl gl gl gl vi gl gl gl pt pt gl gl gl pt gl gl gl gl gl gl gl gl gl gl lt es gl gl gl gl gl pt gl gl gl gl gl pt es war gl gl gl fr en gl ceb en gl ca gl gl gl gl gl en pt ca gl gl gl
A Xunta dá por extinguido o incendio do Saviñao e só quedan dous en Ourense por apagar - G24
Controlados os incendios de Vilariño de Conso e o de Castrelo de Miño
Só dous incendios forestais de consideración, ambos na provincia de Ourense, continúan este venres pendentes de extinción en Galicia, con 6.700 hectáreas afectadas, tras extinguir o lume que afectaba ao Saviñao, informa a Consellería do Medio Rural.
Ás 0:46 horas desta noite quedaron apagadas as chamas no Saviñao, parroquia de Rebordaos, tras queimar 19,41 hectáreas, das que 12,3 son de monte raso e 7,11, de monte arborizado, e empezar en polo menos tres puntos diferentes.
Con este incendio terminado, só están pendentes de extinción dous lumes que afectan á provincia de Ourense, dentro do balance que ofrece a Xunta, que só inclúe os que superan as 20 hectáreas ou implican risco para núcleos poboados.
Está controlado desde o xoves o incendio de Vilariño de Conso, parroquia de Pradoalbar, onde arden 6.500 hectáreas que afectan o parque natural do Invernadeiro. Tamén está estabilizado desde o xoves outro incendio en Castrelo de Miño, parroquia de Barral, con 200 hectáreas arrasadas.
Son, por tanto, 6.700 as hectáreas que aínda están en incendios pendentes de extinción, a cifra máis baixa desde a fin de semana do 16 e 17 de xullo, pois desde entón chegáronse a superar as 30.000, segundo a Xunta, que o satélite Copernicus elevou a preto de 37.000.
En todos os lumes traballan de forma coordinada medios autonómicos e estatais para avanzar desde a estabilización ao control e, posteriormente, á extinción.
Os helicópteros contra o lume combaten as lapas máis inaccesibles
Os axentes da UIFO investigan a orixe e a autoría dos incendios forestais
Comeza a recuperación da Serra do Courel arrasada polos lumes
Comeza a recuperación de terreos arrasados polos incendios no Courel
Contido con Xeográficas Galicia .
O Leyma aspira a loitar polo ascenso á ACB
Incerteza no sector en relación cos zonas que non quedan acoutadas co veto da UE á pesca de fondo
Aprazan a declaración de Cortabitarte ao día 13, "afectado" pola agresión
Conferencia de prensa tras a reunión do Consello da Xunta
Síguenos en redes sociais
Aviso legal e Política de Privacidade